ઈન્ડોનેશિયા ખાતે યોજાયેલી એશિયન ગેમ્સમાં સરિતા ગાયકવાડે 400 મીટર રીલે દોડમાં ગોલ્ડ મેડલ મેળવી દેશ અને ગુજરાત સહિત ડાંગનું ગૌરવ વધાર્યું છે. તેની આ જીતથી પરિવાર સહિત ગામમાં ખુશીનો માહોલ છવાયો છે. શારદા ફાઉન્ડેશનના ચેરમેન દર્શન દેસાઈએ જણાવ્યું હતું કે, સરિતા ધોરણ 12 પાસ કરી જ્યારે પહેલીવાર ચીખલીની એમઆર દેસાઈ આર્ટ્સ એન્ડ કોમર્સ કોલેજમાં આવી હતી ત્યારે બસ એક જ વાત કરતી હતી કે, મારી પાસે શૂઝ નથી અને જમવાની પણ તકલીફ પડે છે. જેથી શારદા ફાઉન્ડેશને સરિતાને દતક લઈ તેનો તમામ ખર્ચ ઉપાડી લીધો હતો.